Aalborg-træneren Flemming Jensen er blevet kåret til årets travtræner efter et 2012, hvor hestene i hans stald vandt 115 sejre og hjemkørte præmier for 6,5 millioner. Flemming Jensen har dermed været Danmarks suverænt mest vindende træner, og han fik prisen ved Hestesportens Galla 2012. En titel Flemming Jensen i øvrigt også vandt i 2009 og 2010. Flemming Jensen var dog ikke eneste Aalborg-træner, der blev hædret for sin indsats i 2012. Også Jeppe Juel blev hædret ved gallashowet. Jeppe Juel har i 2012 vundet 138 løb i både ind- og udland, derfor fik han titlen årets kusk.

Opsummering:
Både årets træner og årets kusk kommer fra Aalborg Væddeløbsbane.